ปวดหัวตลอดเวลา ปวดมากเฉพาะเวลาก้ม และมีไข้เป็นๆหายๆ ปวดตามร่างกายไม่มีแรง เจ็บคอ เป็นมา3-4วันแล้วครับ จะเป็นไข้เลือดออกหรือไข้อะไรที่รุนแรงไหมครับ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ @@จากที่ เล่ามา น่าจะปวดศีรษะจากอาการไข้นะคะ ซึ่งหากมีอาการเจ็บคอร่วมด้วยน่าจะเป็นอาการคอหอยหรือต่อมทอลซิลจากการเป็นไข้หวัดค่ะ @@แนะนำให้รับประทานยาพาราเซตามอลเพื่อบรรเทาอาการปวดศีรษะและลดไข้ ดื่มน้ำเปล่าให้เพียงพอ และนอนพักมากๆค่ะ @@หากไม่ดีขึ้น แนะนำ ไปพบแพทย์เพื่อตรวจวินิจฉัยโรคอีกทีนะคะ